Seguint la nostra missió envers l’entorn i mantenint el nostre caràcter emprenedor i innovador, any rere any renovem els múltiples comitès de medi ambient: el CMP, CMA i CME. El CMP és el comitè mediambiental professional format per membres de direcció, de l’equip de serveis i professionals col·laboradors amb el centre. Les seves funcions van des de la gestió i implementació dels objectius mediambientals de caràcter econòmic i energètic del centre, fins a l’anàlisi dels canvis i millores. El CMA és el comitè mediambiental de l’alumnat constituït per alumnes des de 1r d’ESO a 2n de Batxillerat (entre 3 i 6 membres per curs). Es presenten projectes anuals en relació als nostres objectius globals mediambientals o també poden donar continuïtat a projectes d’anys anteriors. El CME és el comitè mediambiental especial i el formen alumnes que participen en alguna de les matèries obligatòries o optatives relacionades amb els ODS (Objectius de Desenvolupament Sostenible).